CELEX: 62019CA0030
Language: hr
Date: 2021-04-15 00:00:00
Title: Predmet C-30/19: Presuda Suda (veliko vijeće) od 15. travnja 2021. (zahtjev za prethodnu odluku koji je uputio Högsta domstolen – Švedska) – Diskrimineringsombudsmannen / Braathens Regional Aviation AB („Zahtjev za prethodnu odluku – Jednako postupanje prema osobama bez obzira na njihovo rasno ili etničko podrijetlo – Direktiva 2000/43/EZ – Članak 7. – Zaštita pravâ – Članak 15. – Sankcije – Tužba za naknadu štete na temelju navodne diskriminacije – Tuženikovo priznanje zahtjeva za naknadu štete bez priznavanja navodne diskriminacije – Veza između plaćene naknade štete i navodne diskriminacije – Članak 47. Povelje Europske unije o temeljnim pravima – Pravo na djelotvornu sudsku zaštitu – Nacionalna postupovna pravila koja sprečavaju sud kojem je podnesena tužba da odluči o postojanju navodne diskriminacije unatoč tužiteljevu izričitom zahtjevu”)

7.6.2021   
            
            
               HR
            
            
               Službeni list Europske unije
            
            
               C 217/3
            
         
      Presuda Suda (veliko vijeće) od 15. travnja 2021. (zahtjev za prethodnu odluku koji je uputio Högsta domstolen – Švedska) – Diskrimineringsombudsmannen / Braathens Regional Aviation AB
      (Predmet C-30/19) (1)
      
      („Zahtjev za prethodnu odluku - Jednako postupanje prema osobama bez obzira na njihovo rasno ili etničko podrijetlo - Direktiva 2000/43/EZ - Članak 7. - Zaštita pravâ - Članak 15. - Sankcije - Tužba za naknadu štete na temelju navodne diskriminacije - Tuženikovo priznanje zahtjeva za naknadu štete bez priznavanja navodne diskriminacije - Veza između plaćene naknade štete i navodne diskriminacije - Članak 47. Povelje Europske unije o temeljnim pravima - Pravo na djelotvornu sudsku zaštitu - Nacionalna postupovna pravila koja sprečavaju sud kojem je podnesena tužba da odluči o postojanju navodne diskriminacije unatoč tužiteljevu izričitom zahtjevu”)
      (2021/C 217/03)
      Jezik postupka: švedski
      
         Sud koji je uputio zahtjev
      
      Högsta domstolen
      
         Stranke glavnog postupka
      
      
         Tužitelj: Diskrimineringsombudsmannen
      
         Tuženik: Braathens Regional Aviation AB
      
         Izreka
      
      Članke 7. i 15. Direktive Vijeća 2000/43/EZ od 29. lipnja 2000. o provedbi načela jednakog postupanja prema osobama bez obzira na njihovo rasno ili etničko podrijetlo, u vezi s člankom 47. Povelje Europske unije o temeljnim pravima, treba tumačiti na način da im se protivi nacionalno zakonodavstvo koje sprečava sud kojem je podnesena tužba za naknadu štete na temelju navodno počinjene diskriminacije, zabranjene tom direktivom, da ispita zahtjev za utvrđenje postojanja te diskriminacije, kada tuženik pristane isplatiti potraživanu naknadu štete a da pritom nije priznao postojanje navedene diskriminacije. Na nacionalnom je sudu pred kojim se vodi spor između pojedinaca da u okviru svojih ovlasti osigura pravnu zaštitu koja za pojedince proizlazi iz članka 47. Povelje o temeljnim pravima, prema potrebi izuzimajući iz primjene svaku protivnu odredbu nacionalnog zakonodavstva.
      
         (1)  SL C 103, 18. 3. 2019.